સામગ્રી: જેને પગલે ચૂંટણી સુધી બધું સમુંનમું પાર પાડવા માટે કૉંગ્રેસ પોતાને ધારાસભ્યોને જયપુર મોકલી દીધા છે. શનિવારે સાંજે કૉંગ્રેસે ચૌદ ધારાસભ્યોને જયપુર મોકલી દીધા છે. 

કૉંગ્રેસના ધારાસભ્ય ઇમરાન ખેડાવાલાએ વરિષ્ઠ પત્રકાર ભાર્ગવ પરીખ સાથેની વાતચીતમાં આ વાતની પુષ્ટિ કરી છે. 

હૉર્સ-ટ્રૅટિંગના ભય વચ્ચે કૉંગ્રેસે લાખા ભરવાડ, પૂનમ પરમાર, ગેનીબહેન ઠાકોર, ચંદન ઠાકોર, ઋત્વિક મકવાણા, ચિરાગ કાલરિયા, બળદેવ ઠાકોર, નાથા પટેલ, હિંમતસિંહ પટેલ, ઇંદ્રજિત ઠાકોર, રાજેશ ગોહિલ, અજિત ચૌહાણ, હર્ષદ રિબળિયા અને કાંતિ પરમારને જયપુર મોકલી દીધાં છે. 

જોકે, ગુજરાતમાં વિધાનસભાનું સત્ર ચાલી રહ્યું હોવાને લીધે કૉંગ્રેસના વરિષ્ઠ ધારાસભ્યોને ગુજરાતમાં રાખવામાં આવ્યા છે. 

કૉંગ્રેસની મુશ્કેલી

ભાજપે નરહરિ અમીને ત્રીજા ઉમેદવાર તરીકે ઉતારીને કૉંગ્રેસને મુશ્કેલીમાં નાખી દીધી છે. 

અમીન પટેલ નેતા છે અને વળી કૉંગ્રેસી ભૂતકાળ ધરાવે છે અને તેમને કેટલાક કૉંગ્રેસી ધારાસભ્યોનો મત પણ મળી શકે એમ છે. 

ભાજપના પ્રવક્તા યજ્ઞેશ દવેએ આ અંગે વાત કરતાં જણાવ્યું છે "કૉંગ્રેસને પોતાના ધારાસભ્યો પર ભરોસો નથી એટલે એમને અન્ય સ્થળે લઈ જવામાં આવી રહ્યા છે."

"કૉંગ્રેસને માત્ર એમના 15 ધારાસભ્યો પર જ ભરોસો છે. અમને સંપૂર્ણ વિશ્વાસ છે કે ભાજપ ત્રણેય બેઠક પર વિજય હાંસલ કરશે." 

"ભાજપની જીત જોઈને ગભરાયેલી કૉંગ્રેસ વિધાનસભા ચાલુ હોવા છતાં પોતાના ધારાસભ્યો જયપુર મોકલી રહી છે."

ધારાસભ્યોને ગુજરાતમાંથી બહાર ખસેડવાની દિલ્હીમાંથી આવેલી સૂચના બાદ ગુજરાત કૉંગ્રેસ પ્રમુખ અમિત ચાવડાના ગાંધીનગરના નિવાસસ્થાને બંધબારણે બેઠક મળી હતી, જેમાં ધારાસભ્યોની યાદીની ઓળખ કરીને તેમને જયપુર મોકલવાનો નિર્ણય લેવાયો હતો. 

બેઠકમાં હાજર રહેલા ધારાસભ્ય સી. જે. ચાવડાએ ભાર્ગવ પરીખને જણાવ્યું, "હૉર્સ-ટ્રૅડિંગની સંભાવના દેખાઈ રહી છે. અમારા કેટલાક ધારાસભ્યોને ડરાવવા ધમકાવવામાં આવી રહ્યા છે. ચૂંટણીનાં બે વર્ષ બાદ અમારા ધારાસભ્ય નાથાભાઈ પટેલના સોગંદનામા અંગે અનેક સવાલો ઊભા કરવામાં આવ્યા છે."

"એમના ઘરે કવેળાએ ડીવાયએસપી કક્ષાના અધિકારીઓને મોકલીને ડરાવવા-ધમકાવવાનો પ્રયાસ કરાયો હતો. આ જ બતાવી આપે છે કે હૉર્સ-ટ્ર્રૅડિંગનો પ્રયાસ ચાલુ હતો અને અમારા કોઈ ધારાસભ્ય ક્રૉસ-વોટિંગ કરવાના નહોતા. પણ આવા દબાણને પગલે ક્રૉસ-વોટિંગ થાય એનાથી બચવા માટે અમે એમને જયપુર લઈ જઈ રહીએ છીએ."

રસપ્રદ બની ચૂંટણી 

ગુજરાતમાં રાજ્યસભાની...\nઅગાઉની સામગ્રીનો સારાંશ નીચે મુજબ કરી શકાય છે:
ગુજરાતની રાજ્યસભાની ચાર  બેઠકોની ચૂંટણી આગામી 26 માર્ચે યોજાઈ રહી છે અને આ ચૂંટણી દરિયાન હૉર્સ-ટ્રૅડિંગ થવાનો કૉંગ્રેસને ભય સતાવી રહ્યો છે. નરહરિ અમીનને ત્રીજા ઉમેદવાર તરીકે ભાજપે જાહેર કરતાં કૉંગ્રેસની ચિંતા વધી ગઈ છે.